Διαιτητής (ποδόσφαιρο)

Ο διαιτητής επιβλέπει τους ποδοσφαιρικούς αγώνες και έχει την πλήρη εξουσία εφαρμογής των Κανόνων του Παιχνιδιού.

Οι αποφάσεις του είναι οριστικές και δεν αλλάζουν μετά από διαμαρτυρίες. Έχει υποστήριξη από 2 βοηθούς διαιτητές (παλαιότερα γνωστοί ως επόπτες), και από τον τέταρτο διαιτητή που ενημερώνει τους φιλάθλους με έναν ηλεκτρονικό πίνακα τις αλλαγές. 

Τα τελευταία χρόνια, η UEFA χρησιμοποιεί πρόσθετους διαιτητές στις γραμμές τερμάτων, για να διευκολύνουν το διαιτητή αν επιτεύχθηκε γκολ.Οι έξτρα διαιτητές στα παιχνίδια της UEFA UEFA

 Εξουσίες και καθήκοντα 

Ο διαιτητής έχει τις παρακάτω εξουσίες:

Να διακόψει, προσωρινά ή μόνιμα, έναν αγώνα όταν παραβιάζονται οι κανονισμοί.
Να διακόψει, προσωρινά ή μόνιμα, έναν αγώνα όταν οι εξωτερικοί παράγοντες δεν επιτρέπουν να συνεχιστεί.
Να διακόψει, προσωρινά, τον αγώνα όταν ένας ποδοσφαιριστής έχει τραυματιστεί σοβαρά και δεν μπορεί να συνεχίσει να αγωνίζεται.
Να συνεχίσει τον αγώνα μετά από φάουλ όταν η μπάλα είναι στην κατοχή της ομάδος που δέχτηκε το φάουλ (το λεγόμενο πλεονέκτημα).

Ο διαιτητής έχει τα παρακάτω καθήκοντα:

Να επιβάλει τους κανόνες του παιχνιδιού.
Να ελέγχει τον αγώνα με τη βοήθεια των άλλων διαιτητών.
Να γνωρίζει ότι κάθε μπάλα που χρησιμοποιείται πληροί τις προϋποθέσεις.
Να γνωρίζει ότι ο εξοπλισμός των παικτών πληροί τις προϋποθέσεις.
Να δείξει κίτρινη ή κόκκινη κάρτα σε παίχτες που έκαναν σκληρά φάουλ.
Να εξασφαλίσει ότι κανένα άτομο δε θα εισέρχεται στον αγωνιστικό χώρο.

 Παραπομπές 


Κατηγορία:Ορολογία ποδοσφαίρου
Κατηγορία:Κανόνες Ποδοσφαίρου
Κατηγορία:Θέσεις εξουσίας